शुभी शर्मा

शुभी शर्मा एक तो भारतीय एक्ट्रेस बाड़ी जे मुख्य रूप से भोजपुरी सिनेमा में सक्रिय बाड़ी। शुभी के उनके 2008 के फिलिम चलनी के चालल दूल्हा खातिर जानल जाला जेह में ऊ दिनेश लाल यादव "निरहुआ" के सोझा काम कइली आ एह फिलिम में अपने रोल खातिर इनके 5वाँ भोजपुरी फिलिम अवार्ड्स में बेस्ट डेब्यू के इनाम मिलल।5वाँ भोजपुरी फिलिम अवार्ड्स

एक्टिंग कैरियर
शर्मा आपन एक्टिंग कैरियर के सुरुआत 2008 के फिलिम चलनी के चालल दुलहा से कइली जेह में ऊ निरहुआ के बिपरीत हिरोइन रहली। इनके अन्य उल्लेख जोग फिलिम सभ में आज के करन अर्जुन दिनेश लाल यादव के साथ, भइया के साली ओढ़निया वाली पवन सिंह के साथ, संतान रवि किशन के साथ, आ छपरा एक्सप्रेस खेसारी लाल यादव के साथ रहल बा।

सन 2015 में जॉन अब्राहम के फिलिम वेलकम बैक में एक ठो मशहूर गाना "मैं बबली हुई तू बंटी हुआ..." में शर्मा जॉन के साथ डांस करत लउकली आ उनके डांस के तारीफ भी भइल।

मशहूर हिंदी फिलिम राम लखन के भोजपुरी में बन रहल एही नाँव के रीमेक में शर्मा के काम करे के खबर बा।

बीछल फिल्मोग्राफी
  साल  फिलिम  भाषा 2008  चलनी के चालल दुलहा  भोजपुरी 2010  भइया के साली ओढ़निया वाली  भोजपुरी 2011   संतान  भोजपुरी 2013   दूल्हे राजा  भोजपुरी 2013   छपरा एक्सप्रेस  भोजपुरी 2014   भोजपुरिया दिल की धड़कन  भोजपुरी 2016   दुल्हन चाही पकिस्तान से  भोजपुरी

इहो देखल जाय
 भोजपुरी सिनेमा
 भोजपुरी फिलिम अवार्ड्स

संदर्भ

श्रेणी:भोजपुरी सिनेमा के ऐक्ट्रेस लोग
श्रेणी:भारतीय ऐक्ट्रेस
श्रेणी:जियत लोग
श्रेणी:भारतीय टेलीविजन अभिनेत्री